  Виталий Пронин Мугорзэ кыдатэм сяна,  лулпушсэ но юнматоно, лыдъя Ижысь спортъя психолог Сергей Калинин.    Ӵошатсконъёс дыръя мур шокано, ялан вырыны тыршоно - вир ӟеч мед ветлоз, мугоре кислород умой мед пыӵалоз.- Сергей Александрович, кыӵе визь-кенеш сётысалды анай-атайёслы?- Нылпиез ӵо-шатсконъёслыдасян - зэмос наука. Жаляса верано, туннэ тросэз тренеръёс нылпиосты вашкала амалъёсын дышето. Ужазы выльзэ пыртэмзы чик уг поты. Тодам лыктэ одӥг учыр. Дорам вазиськиз 2-тӥ классын дышетскись пияш. Пыдъёсы, пе, туж зол висё. Тренировкаосазы пыдесъяськыса ветлыны косӥллям. Туннэ тодмо ни: та упражнение быгытъёсты уг юнматы - лыӟечыранъёсты (сустав) зол быдтэ. Таӵе учыръёс бере амалтэк лулӟылӥськод: куддыр спортмы, пиналлэсь тазалыксэ кыдатэм интые, сое сӧре гинэ.Ӵошатсконъёс дыръя мур шокано, ялан вырыны тыршоно - вир ӟеч мед ветлоз, мугоре кислород умой мед пыӵалоз. Кислород ичиёме гинэ, быгытъёс нагрузкаез уг чидало.- Вань сыӵе анай-атайёс - нылпизы сьӧры котькуд ӵошатсконэ ветло. Умой-а со?- Нылпиос пӧртэмесь. Кин ке мумы-бубызэ адӟе но ганяк кариське, ӟеч нюръяське. Кин ке кышканы кутске. Ӧй вормы ке, атайлэсь сюроз, малпа. Озьы нылпилы 2 полэс стресс луэ. Соин та ласянь тренерлы чакласьконо, лек атайёсты ӵошатсконэ ветлэмлэсь алоно.Мумы-бубыослы котькуд вожвылъяськонэ одно ветлоно ӧвӧл. Бадӟымгес саклык висъяно нылпиез ӵошатскон азьын дасянлы. Кылсярысь:- ӵошатскон азьын нылпилы ӟеч-ӟеч изёно. Ӝытаз компьютер сьӧрын пукыны уг яра;- изён азяз нылпилы шуоно: вормод яке уд - ми тонэ яратӥськом. Ӵошатсконлэсь пичильток медаз кышка;- нылпи котыре дэмланъёсын тэбинёно ӧвӧл. Пинал ачиз мед малпаськоз, ма кароно сояз я таяз учырын;- кӧё-вӧё, кузьыт ӧвӧл сиськоно. Мунчое ветлоно. Шуныт, собере салкым вуэн одно пыласьконо.- Нюръяськыкуз нылпи бӧрдэ ке, сое ӵем дыръя вормо. Озьыен, пиналэз дышетоно: ӵошатскыку синкыли кисьтыны уг яра?- Зэм, нюръяськыку бӧрдон - ӟеч ӧвӧл. Озьыен, пинал шӧдэ: тушмонэз юнгес, кужмогес. Тушмон но вала: таид бӧрдэ бере, сое капчиен вормод. Соин ик нылпилы валэктоно: кужымез мертаку, бӧрдонэз вунэтоно.Чылкак мукет ужпум - ӵошатсконъёс бӧрсьы синкыли кисьтон. Соку ини нылпилы «эн!» шуоно ӧвӧл. Тэшкылиос гинэ уг, чемпионъёс но келямзы бӧрсьы синкылиясько.- Ӟеч-а, урод-а, нылпиос ӵошатскон висказы но телефонэн шудыса пуко ке?- Со туж урод. Озьы ке но соревнованиос дыръя телефонэз киысьтызы ишкалтоно ӧвӧл. Угось нюръяськон мыныку, нылпилэн быгытъёсыз ӵем дыръя золско. Телефонзэ талам бӧрсьы соос эшшо но зол шымырско. Озьы нылпи мултэс керӟегъяськыны кутске.Телефонэн шудон - со тренерлэн янгышез. Ӵошатскон азьын пиналъёслы одно ик валэктоно: телефон палэнын кылльыны кулэ! Та арбери нылпилэсь саклыксэ зол быдтэ. Ма, син азяды пуктэ ай: пинал шудон пушкы выемын, нош сое кужымзэ мертаны шуак-дуак чорто. Озьы покчилэн мугорыз но, лулпушыз но дась ӧвӧл нюръяськыны.Та учыръя валано: нылпилэн пушказ спортсмен уг пукы на. Оло, кружоке тэшкыли ветлэ анай-атаез косэмъя гинэ? Озьыен, мумы-бубылы но, тренерлы но тыршоно пиналлэсь мылкыдзэ ӝутыны. Нылпи дась луиз ке ӵошатсконлы, соку вожвылъяськонъёс дыръя нокыӵе телефон тодаз уз лыкты.Ольга Корепанова  Теги: визь-кенешъёс интервь Кенешон Нылпиос  